ฮั่งเส็งปิดเช้าลบ 43.25 จุด จากแรงขายทำกำไรหลังพุ่งแรง
ฮั่งเส็งปิดเช้าลบ 43.25 จุด จากแรงขายทำกำไรหลังพุ่งแรง
20 พ.ย. 2558

ดัชนีฮั่งเส็งตลาดหุ้นฮ่องกงปิดปรับตัวลงในช่วงเช้า โดยดัชนีฮั่งเส็งลดลง 43.25 จุด หรือ 0.19% ปิดภาคเช้าที่ 22,456.97 จุดเนื่องจากนักลงทุนเทขายทำกำไรหลังจากที่ตลาดทะยานขึ้นเมื่อวานนี้ขานรับธนาคารกลางสหรัฐ (เฟด) ที่ส่งสัญญาณชัดเจนถึงการปรับขึ้นดอกเบี้ยภายในปีนี้
อย่างไรก็ตาม ตลาดติดลบไม่มากนัก เนื่องจากมีรายงานข่าวว่าธนาคารกลางจีนจะปรับลดอัตราดอกเบี้ยสินเชื่อโครงการเงินกู้ระยะสั้น (SLF) ซึ่งเป็นเครื่องมือในการสนับสนุนสภาพคล่อง สำหรับสถาบันการเงินท้องถิ่น โดยนักวิเคราะห์มองว่า ความเคลื่อนไหวล่าสุดของจีนน่าจะช่วยเพิ่มสภาพคล่องในระบบการเงินของจีน